projecte-aina/catalan_government_crawling huggingface dataset:
El BAT és l'arxiu d'història oral del Memorial Democràtic.
Es tracta de l'arxiu d'història oral en línia més gran de l'Estat espanyol i un dels principals d'Europa.
Recull entrevistes sobre les temàtiques i el període de referència d'aquesta institució (1931-1980).
Memòries polítiques, històries de vida, vivències personals i familiars sobre la Segona República, la Guerra Civil, la dictadura franquista, l'exili, la lluita per les llibertats democràtiques o la transició espanyola tenen cabuda en aquest arxiu.
El BAT conté 946 entrevistes provinents de 78 projectes de recerca en fonts orals, que sumen un total de 1.121 hores d'enregistraments audiovisuals.
Totes les entrevistes estan enregistrades en format audiovisual i estan íntegrament transcrites en l'idioma original del testimoni, amb subtítols a altres idiomes.
Actualment, es poden consultar 25 projectes amb 403 entrevistes.
El Banc recull la pluralitat de les memòries de la història recent de Catalunya i és accessible des del web del Memorial Democràtic.
El BAT continua potenciant la recerca en història oral i continua rebent entrevistes.
Els projectes d'investigació en fonts orals i les persones que volen deixar el seu testimoni tenen en aquest arxiu de memòria oral un espai per fer-ho.
És accessible en línia a: http://bancmemorial.gencat.cat
Durant l'any 2016 la Memoteca, Centre d'Informació i Documentació del Memorial Democràtic, ha dut a terme tasques d'organització del fons bibliogràfic amb l'objectiu de fer accessible i posar a disposició dels usuaris aquest important fons relacionat amb la història de Catalunya i Espanya del període comprès entre 1931-1980, a més d'altres tipus de
publicacions de caràcter memorialístic.
Amb l'objectiu d'una propera obertura al públic, s'han dut a terme les accions següents:
Durant la segona meitat de 2016 es comença a planificar el projecte d'integració de les diferents bases de dades del Memorial Democràtic.
L'objectiu d'aquesta unificació és en un futur permetre visualitzar la integritat dels continguts del centre de documentació a partir d'un sol clic a través d'un cercador i una pàgina web.
Aquestes bases de dades s'integraran dins la plataforma Dédalo, el gestor documental del Banc Audiovisual de Testimonis.
Les col·leccions que formaran part d'aquesta base de dades unificada són:
Durant l'any 2016, el Memorial Democràtic ha col·laborat en diferents projectes d'àmbit internacional, tant en les trobades de les xarxes internacionals de les quals forma part com en projectes europeus, congressos, viatges commemoratius i reunions de treball.
El Memorial Democràtic ha continuat la col·laboració engegada l'any 2014 amb Colòmbia, país que destaca pel procés de justícia transicional que està portant a terme, i ha participat en trobades internacionals.
El Memorial Democràtic també ha participat en homenatges i jornades per commemorar efemèrides d'àmbit europeu, com ara el 75è aniversari de l'alliberament dels camps de concentració i extermini nazi, i ha rebut visites de persones i col·lectius d'àmbit internacional.
Finalment, el Memorial Democràtic ha mantingut la presència a la xarxa internacional d'espais de memòria International Coalition of Sites of Conscience (trobada internacional amb institucions i llocs de memòria de la regió europea) i a la xarxa internacional de museus ICOM, en concret a la secció de museus memorials ICMEMO.
En el cas de la International Coalition of Sites of Conscience, l'any 2016 el Memorial Democràtic ha acollit a Barcelona la trobada anual dels membres de la regió europea de la coalició.
El Memorial Democràtic n'ha estat, per tant, l'amfitrió.
La trobada es va encetar amb una sessió inaugural a càrrec de l'intel·lectual Sami Naïr, que va tenir lloc el 19 d'octubre al Centre de Cultura Contemporània de Barcelona (CCCB).
Durant l'any 2016, el Memorial Democràtic ha publicat un llibre, un opuscle, un quadern pedagògic, el treball guanyador del Premi de Recerca 2015 i el quart número de la revista digital de reflexió i difusió memorial Temps i espais de memòria.
Les publicacions han estat: Del passat al futur: memòria i processos de transició, sisè volum de la col·lecció "Documents" del Memorial Democràtic; Franco, neutral?, i la reedició del quadern pedagògic El coratge de salvar.
Les publicacions de la institució es troben a la venda a la llibreria en línia de la Generalitat de Catalunya [URL] i es distribueixen gràcies a l'Entitat Autònoma del Diari Oficial i de Publicacions de la Generalitat de Catalunya.
El quadern pedagògic i la revista digital són publicacions gratuïtes consultables al web del Memorial Democràtic.
El sisè volum de la col·lecció "Documents" del Memorial Democràtic recull les ponències que es van realitzar durant el IV col·loqui internacional del Memorial Democràtic, coorganitzat en aquesta ocasió amb ICIP.
En el llibre s'expliquen diferents casos de països que han patit un conflicte i dels models transicionals que han aplicat per superar-los.
Es tracta d'un opuscle que acompanyà l'exposició troncal del Memorial Democràtic "Franco, neutral?
Catalans i espanyols durant la Segona Guerra Mundial".
A l'opuscle es recollien els àmbits de l'exposició, tot destacant la participació del règim franquista durant el conflicte mundial al costat de les potències de l'eix, i com els republicans espanyols col·laboraren amb la seva lluita al costat dels països democràtics per impedir la victòria del feixisme.
El Memorial Democràtic posa a l'abast del professorat un nou recurs gratuït per treballar l'Holocaust a les aules.
Es tracta de la reedició d'El coratge de salvar, una publicació que té com a objectiu ajudar els joves a analitzar què va passar i com va passar en el context de la Segona Guerra Mundial.
El moviment associatiu i cultural a Cardedeu durant el tardofranquisme i la transició, de Clara Alegre i Baraldés.
Publicació digital del treball de recerca guanyador del Primer Premi de Recerca en Memòria Democràtica.
La revista digital Temps i espais de memòria és una publicació anual editada pel Memorial Democràtic.
Aquesta publicació divulgativa vol apropar la reflexió acadèmica i memorial a la ciutadania de la mà dels seus protagonistes i dels millors especialistes.
La quarta edició ja està disponible en línia al web del Memorial Democràtic.
El 2014 ha estat un any de continuïtat i expansió en la programació d'activitats, actes d'homenatge, exposicions, serveis pedagògics, així com en la publicació de llibres relacionats amb la memòria democràtica i en la coordinació de projectes de documentació, en compliment de la missió que el Memorial Democràtic té encomanada, segons la Llei 13/2007 del Parlament de Catalunya.
Els fets més significatius de l'any han estat les actuacions d'adequació de la nova seu institucional del Memorial Democràtic, el trasllat de les oficines a l'esmentada seu i la commemoració del 75è aniversari de la fi de la Guerra Civil i de l'inici de l'exili republicà.
Paral·lelament, també s'ha commemorat el Dia Internacional en record de les Víctimes de l'Holocaust i s'han fet homenatges a les persones afusellades per la dictadura franquista, a les Brigades Internacionals o a testimonis compromesos amb els valors democràtics i la memòria, com ara Josefina Piquet, la "Nena del 36", entre d'altres.
El 2015 ha estat un any de continuïtat i expansió en la programació d'activitats, actes d'homenatge, exposicions i serveis pedagògics, així com en la publicació de llibres relacionats amb la memòria democràtica i en la coordinació de projectes de documentació, en compliment de la missió que el Memorial Democràtic té encomanada, segons la Llei 13/2007 del Parlament de Catalunya.
Els fets més significatius de l'any han estat l'obertura de la nova seu institucional del Memorial Democràtic, la commemoració del 75è aniversari de l'alliberament dels camps nazis i la commemoració del 75è aniversari de l'afusellament del president Lluís Companys.
Paral·lelament, també s'ha commemorat el Dia internacional en record de les víctimes de l'Holocaust i s'han fet homenatges a les persones afusellades per la dictadura franquista, a les Brigades Internacionals o a testimonis compromesos amb els valors democràtics i la memòria, com ara Neus Català, supervivent del camp nazi de Ravensbrück, entre d'altres.
L'any 2016 ha estat un any de continuació i consolidació de la seu actual del Memorial Democràtic com a centre estable dedicat a la memòria democràtica de Catalunya.
A la seu, s'ha inaugurat l'exposició "Franco, neutral?", que revisa el paper de Franco durant la Segona Guerra Mundial.
En l'àmbit commemoratiu, s'ha portat a terme un seguit d'homenatges, com ara la commemoració del 80è aniversari de l'inici de la Guerra Civil, el 50è aniversari de La Caputxinada, el 85è aniversari de la proclamació de la II República, el 65è aniversari de la vaga dels tramvies, el primer aniversari del traspàs del periodista Xavier Vinader, el 40è aniversari de
l'inici dels mitjans de comunicació en català o el 25è aniversari de la mort de Montserrat Roig.
Paral·lelament, també s'ha commemorat el Dia internacional en record de les víctimes de l'Holocaust i s'ha homenatjat les persones afusellades per la dictadura franquista o les Brigades Internacionals.
El 2017 ha estat un any de consolidació de la seu del Memorial Democràtic com a centre estable dedicat a la memòria democràtica de Catalunya.
A la seu s'han inaugurat dues exposicions: "Patufet en guerra.
La il·lusió de la normalitat", una mirada històrica a la mítica revista i els seus protagonistes durant els anys de la Segona República, la Guerra Civil i el franquisme, i "Une Catalogne indépendante?
Geopolítica i Guerra Civil (1936-1939)", anàlisi i reflexió sobre el paper dels consolats estrangers presents a Catalunya durant la Guerra Civil.
En l'àmbit commemoratiu, s'ha portat a terme un seguit d'homenatges, com ara la commemoració del 80è aniversari de l'inici de la Guerra Civil, l'homenatge al periodista Josep Maria Planes, la trobada de nenes que es diuen Elna, la commemoració de l'Olimpíada Popular, l'alliberament del camp de Mauthausen, el 40è aniversari del retorn del president Tarradellas, l'homenatge al president de l'Associació Catalana d'Expresos Polítics del Franquisme, Enric Pubill o el 40è aniversari de les eleccions del 1977.
Paral·lelament, també s'ha commemorat el Dia Internacional en Record de les Víctimes de l'Holocaust, s'ha engegat el projecte Stolpersteine i s'ha homenatjat les persones afusellades per la dictadura franquista o les Brigades Internacionals.
Si voleu obtenir la documentació referent a la repressió patida per un familiar durant el franquisme podeu sol·licitar-la iniciant el tràmit "Sol·licitar la recerca de documentació" que trobareu en l'apartat de tràmits.
Un cop tramitada la sol·licitud, començarem una recerca exhaustiva als diferents arxius judicials, penitenciaris i militars on hi pugui haver informació del vostre familiar.
Quan la cerca hagi finalitzat, se us enviarà a casa tota la documentació trobada.
És important emplenar la sol·licitud indicant el màxim d'informació possible.
Si teniu cap dubte podeu posar-vos en contacte amb nosaltres a través de la bústia de contacte.
Aquesta subvenció està destinada a donar suport a projectes realitzats majoritàriament a Catalunya, que ja s'hagin realitzat en el moment de la publicació de la convocatòria i destinats a la recuperació i el foment de la memòria democràtica, i la promoció de la pau i dels drets humans.
En l'àmbit de la memòria, es dona suport a projectes de recuperació i difusió de la memòria democràtica: preferentment, projectes de recollida de testimonis de l'exili i la deportació republicans, i de la postguerra catalana, així com també projectes de documentació i geolocalització de fosses comunes i llocs de repressió a la Guerra Civil.
El termini de presentació de sol·licituds va començar el 12 de maig i va finalitzar el 16 d'agost.
Entitats sense ànim de lucre i les fundacions o cooperatives, domiciliades a Catalunya, l'objecte de les quals tingui relació directa amb les finalitats que són objecte de subvenció, o bé amb activitat prèvia constatable mitjançant la memòria o recull d'activitats dels darrers dos anys en l'àmbit de la recuperació i foment de la memòria democràtica.
Podeu accedir a la tramitació electrònica en el web de tràmits
Refugi antiaeri de l'estació de tren de la Garriga
La Xarxa d'Espais de Memòria Democràtica de Catalunya agrupa un conjunt d'indrets que constitueixen el patrimoni memorial, tangible i intangible, representatiu de la lluita i els conflictes per aconseguir els drets i les llibertats democràtiques, des de la proclamació de la Segona República fins a la transició democràtica, i que articulen una voluntat comuna perquè es recuperin, es conservin i difonguin.
Inclou centres expositius de referència, patrimoni recuperat in situ (trinxeres, búnquers, espais de dol, fosses comunes, etc.), camins de memòria (rutes de l'exili, camí de la llibertat, etc.), llocs i espais de resistència, arxius i centres de documentació i monuments memorials.
Possibles cancel·lacions d'activitats
Nou espai de la Xarxa d'Espais de Memòria del Memorial Democràtic a Sabadell
Col·loqui entre quatre testimonis
La Guerra Civil va significar una fita en la propaganda i marcà les pautes per a la II Guerra Mundial.
Per primera vegada nous mitjans de comunicació de masses com la ràdio i el cinema sonor existien en un conflicte bèl·lic; d'altres com les revistes gràfiques vivien un moment dolç per la innovació de la fotografia des de finals dels anys 20.
Conferència de Tània González Cantera, qui presentarà els resultats de la seva recerca que va tenir el suport de les Beques L'Hospitalet
Col·loqui entre quatre testimonis
Els testimonis són quatre descendents de persones que van viure fets significatius de la Segona Guerra Mundial: dos descendents de deportats francesos i dos descendents de militars alemanys pertanyents a l'organització militar Schutzstaffel (SS).
Aquest cicle ha estat coorganitzat amb la Fundació Carta de la Pau dirigida a l'ONU i compta amb la col·laboració de l'Institut català internacional per la pau.
S'afegeix a Marxa per la justícia, el medi ambient i la Pau- JAIJAGAT 2020
Facultat d'Educació Social i Treball Social Pere Tarrés - Universitat Ramon Llull
Nou espai de la Xarxa d'Espais de Memòria del Memorial Democràtic a Sabadell
Sabadell afegeix un nou espai de memòria a la Xarxa d'Espais de Memòria impulsada pel Memorial Democràtic.
Es tracta d'una placa pintada en record de Josep Miquel (Sabadell, 1859-1931), teixidor, militant anarquista i veí de la Creu Alta.
L'acte institucional en reconeixement de Josep Miquel tindrà lloc l'11 de març a les 12.30 h i comptarà amb la participació de Jordi Font, director del Memorial Democràtic, Carles de la Rosa, regidor de Cultura i Marta Morell, tinenta d'alcaldessa i responsable del Programa de Memòria Històrica.
Aquesta placa es va fer durant la Guerra Civil, l'any 1937, i es va col·locar al carrer de Sant Miquel.
Un cop acabada la guerra, la placa pintada va restar en l'oblit fins l'actualitat.
En els darrers anys diversos veïns, col·laboradors i tècnics del Museu d'Història de Sabadell (MHS) i de l'Arxiu Històric l'han referenciat i posat en evidència, n'han valorat el seu interès patrimonial i n'han impulsat la seva recuperació i posada en valor en l'espai públic com a element de la nostra memòria col·lectiva.
La peça estava molt deteriorada i els treballs de restauració han consistit en la seva neteja, en la consolidació i reintegració del seu suport i en la reintegració cromàtica dels morters i de la capa pictòrica.
Té unes mides de 40 cm x 60 cm x 6 cm i presenta una policromia amb un fons blau i lletres blanques.
Les lletres, aplicades a pinzell, estan fetes amb plantilla.
Des del 2017, amb motiu d'un projecte de promoció d'una obra nova en l'edifici on es va pintar la placa, l'MHS la va analitzar i en va promoure la seva recuperació, restauració i reposició, juntament amb la promotora Salas, que n'ha finançat els costos.
També gràcies a la promotora s'ha pogut senyalitzar aquest element de memòria, d'acord amb el programa identificatiu de la Xarxa d'Espais de Memòria del Memorial Democràtic.
L'any 1979 Sabadell ja havia dedicat un carrer del barri de la Creu de Barberà a aquest anarquista sabadellenc posant-li el seu nom.
Quatre espais de memòria a Sabadell
La ciutat compta amb un total de 4 espais de la Xarxa d'Espais de Memòria.
Els altres espais senyalitzats i visitables són l'Arsenal i Polvorí de l'Aeroport (Guerra Civil), les Coves de Sant Oleguer (Primer Franquisme) i el Pavelló Municipal d'Esports – Vaga General del 1976 (lluita antifranquista).
El 10 de juny de 1944 la 3a companyia del 1r batalló del regiment Der Führer de la Divisió SS Das Reich del Waffen SS va entrar a la vila d'Oradour-sur-Glane i va massacrar la població civil.
Foren assassinades 642 persones, de les quals 190 homes foren afusellats i 245 dones i 207 nens metrallats i cremats vius a l'església.
L'estiu del 1944 les Forces Franceses de l'Interior encomanaren a l'escultor Apel·les Fenosa un monument en memòria dels màrtirs d'Oradour-sur-Glane.
El monument no va ser erigit al lloc determinat llavors fins el 25 de juny de 1999, 55 anys després.
La Fundació Apel·les Fenosa recupera la història d'aquest monument amb l'exposició "Apel·les Fenosa.
El monument als màrtirs d'Oradour-sur-Glane".
S'inaugurarà el proper dia 28 de març a les 12h i restarà oberta fins a finals de setembre.
55 anys fins a arribar a Oradour-sur-Glane
La mostra explica els fets relacionats amb l'obra al llarg dels anys.
Fenosa va obtenir un salconduit el setembre de 1944 per visitar Oradour-sur-Glane i va començar a realitzar l'escultura de grans dimensions al seu taller del Boulevard Saint-Jacques de París.
L'escultura representa una dona embarassada, nua, amb les mans alçades i mirant el cel, mentre als seus peus cremen les flames.
Diverses vicissituds van impedir que l'escultura s'ubiqués a Oradour-sur-Glane fins al 1999.
La inauguració anirà a càrrec de Kenneth Martinez, alcalde del Vendrell i president de la Fundació Apel·les Fenosa, Jordi Font, director del Memorial Democràtic, Ignacio Urquizu alcalde d'Alcanyís, Teresa Mariné, 1a tinenta d'alcalde de Vilalba dels Arcs, Amada Pedrola Valero i Palmira Desseix, representants de l'Ateneu Republicà de Limoges i Mireia Juanola i Codina, presidenta d'Òmnium Baix Penedès.
També hi assistiran patrons de la Fundació Apel·les Fenosa i familiars de les víctimes dels fets ocorreguts a Oradour-sur-Glane.
Atorgades pel Memorial Democràtic i dotades amb 195.000 euros, s'adrecen a ens locals, associacions, empreses i particulars que treballen, des de l'acció cívica, la recuperació, commemoració i foment de la memòria democràtica.
El Diari Oficial de la Generalitat (DOGC) publica avui les bases reguladores d el procediment per a la concessió de subvencions, en règim de concurrència pública, a projectes d'activitats commemoratives, de recerca i de difusió de la memòria democràtica.
En concret, el Memorial Democràtic subvencionarà projectes relacionats amb el coneixement de la Segona República, la Generalitat republicana, la Guerra Civil, les víctimes del conflicte per motius ideològics, de consciència, religiosos o socials, de la repressió de la dictadura franquista, de l'exili i la deportació, de l'intent d'eliminar la llengua i la cultura catalanes, dels valors i les accions de l'antifranquisme i de totes les tradicions de la cultura democràtica.
La finalitat dels projectes que es presentin ha de ser donar a conèixer, d'una manera científica i obje c tiva, el passat recent, i estimular la comprensió del temps present.
Tots ells s'ha uran d'acollir a un dels quatre àmbits que apareixen a les bases:
Projectes destinats a la catalogació, inventari i digitalització de fons document
El Memorial Democràtic destinarà 195.000 euros a donar suport a projectes d'ens locals, associacions, empreses i particulars que treballen, des de l'acció cívica, la recuperació, commemoració i foment de la memòria democràtica.
El procediment de concessió és el de concurrència competitiva de l'import global màxim destinat a les subvencions entre els beneficiaris de la subvenció.
Amb aquest sistema es vol donar suport al màxim d'iniciatives possibles, tenint en compte els criteris de distribució segons la puntuació obtinguda per cada beneficiari i l'import sol·licitat.
Atorgades pel Memorial Democràtic i dotades amb 195.000 euros
El Diari Oficial de la Generalitat (DOGC) ha publicat avui la convocatòria de subvencions, en règim de concurrència pública, a projectes d'activitats commemoratives, de recerca i de difusió de la memòria democràtica.
En concret, el Memorial Democràtic subvencionarà projectes relacionats amb el coneixement de la Segona República, la Generalitat republicana, la Guerra Civil, les víctimes del conflicte per motius ideològics, de consciència, religiosos o socials, de la repressió de la dictadura franquista, de l'exili i la deportació, de l'intent d'eliminar la llengua i la cultura catalanes, dels valors i les accions de l'antifranquisme i de totes les tradicions de la cultura democràtica.
La finalitat dels projectes que es presentin ha de ser donar a conèixer, d'una manera científica i objectiva, el passat recent, i estimular la comprensió del temps present.
Tots ells s'hauran d'acollir a un dels quatre àmbits que apareixen a les bases:
Projectes destinats a la catalogació, inventari i digitalització de fons document
El Memorial Democràtic destinarà 195.000 euros a donar suport a projectes d'ens locals, associacions, empreses i particulars que treballen, des de l'acció cívica, la recuperació, commemoració i foment de la memòria democràtica.
El procediment de concessió és el de concurrència competitiva de l'import global màxim destinat a les subvencions entre el beneficiaris de la subvenció.
Amb aquest sistema es vol donar suport al màxim d'iniciatives possibles, tenint en compte els criteris de distribució segons la puntuació obtinguda per cada beneficiari i l'import sol·licitat.
El formulari de sol·licitud i la documentació es podran presentar al llarg de 20 dies hàbils a comptar de la publicació de la resolució de la convocatòria de subvencions al DOCG.
La resolució i notificació de les subvencions es farà en un termini màxim de sis mesos des de l'endemà de la publicació de la convocatòria.
El Memorial Democràtic notificarà la resolució a les entitats beneficiàries mitjançant la publicació al taulell electrònic de l'Administració de la Generalitat de Catalunya ( http://tauler.gencat.cat ).
El Memorial Democràtic coordina la instal•lació de quasi un centenar de Stolpersteine, "pedres que fan ensopegar", a diverses poblacions catalanes.
El projecte internacional Stolpersteine, de l'artista alemany Günter Demnig, té la facultat de rescatar de l'oblit de manera individualitzada i singularitzada a persones que foren víctimes del nazisme.
Es tracta d'un homenatge personalitzat, reflexiu, discret i no monumental, que es caracteritza per la seva implantació en la trama urbana i, alhora, té unes grans potencialitats educatives.
Escriure els seus noms, evocar els llocs on van viure abans del seu exili, permet que aquestes persones tornin a ser presents en la quotidianitat i recordar-les com un exemple de coratge i de lluita contra l'opressió i la injustícia.
Previsió de l'agenda de setembre
Curs gratuït en línia per descobrir les claus de la interpretació i difusió del patrimoni en espais de memòria.
Quines són les millors estratègies i recursos per fer una correcta interpretació i mediació del patrimoni en espais de memòria?
Vols saber quines són les claus per dur a terme una visita d'èxit?
Vols compartir experiències i debatre sobre temes d'actualitat propis del sector?
El Memorial Democràtic t'ofereix un curs gratuït de 15 hores on t'ho explicarem tot, des de la teoria i la pràctica, de la mà de professionals del sector.